CELEX: 62010TN0287
Language: mt
Date: 2010-06-25 00:00:00
Title: Kawża T-287/10: Rikors ippreżentat fil- 25 ta’ Ġunju 2010 — Unilever España and Unilever vs UASI — Med Trans G. Poulias-S. Brakatselos (MED FRIGO S.A.)

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/49
            
         Rikors ippreżentat fil-25 ta’ Ġunju 2010 — Unilever España and Unilever vs UASI — Med Trans G. Poulias-S. Brakatselos (MED FRIGO S.A.)
   (Kawża T-287/10)
   ()
   2010/C 234/88
   Lingwa tar-rikors: l-Ingliż
   
      Partijiet
   
   
      Rikorrenti: Unilever España S.A. u Unilever N.V. (Barcellona, Spanja) (rappreżentant: C. Prat, lawyer)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell:“Med Trans” G. Poulias-S. Brakatselos A.E. (Patra, il-Greċja)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-20 ta’ April 2010 fil-Każ R 1025/2009-2;
            
         
               —
            
            
               tordna lid-Diviżjoni tal-Oppożizzjoni tal-Uffiċċju għall-Armonizzazzjoni fis-Suq Intern (Trade marks u Disinni) ikompli jeżamina l-provi u jevalwa l-applikabbiltà tal-Artikoli 8(1)(b), 8(4) u 8(5) tar-Regolament dwar it-trade mark Komunitarja;
            
         
               —
            
            
               sussidjarjament, temenda d-deċiżjoni kkontestata, u tiddeċiedi l-kawża;
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Il-parti l-oħra quddiem il-Bord tal-Appell
   
      Trade mark Komunitarja kkonċernata: It-trade mark figurattiva MED FRIGO S.A. għal prodotti u servizzi fil-klassi 39
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti
   
      Trade mark jew sinjal invokat insostenn tal-oppożizzjoni: Ir-reġistrazzjoni Spanjola Nru 112534 tat-trade mark verbali “FRIGO”, għal prodotti fil-klassi 30; Ir-reġistrazzjoni Spanjola Nru 123204 tat-trade mark figurattiva “Frigo”, għal prodotti fil-klassi 30; Ir-reġistrazzjoni Spanjola Nru 434378 tat-trade mark figurattiva “Frigo”, għal prodotti fil-klassi 30; Ir-reġistrazzjoni Spanjola Nru 767539 tat-trade mark figurattiva “Frigo”, għal prodotti fil-klassi 30; Ir-reġistrazzjoni Spanjola Nru 2148274 tat-trade mark figurattiva “Frigo” għal prodotti fil-klassi 30; Ir-reġistrazzjoni Spanjola Nru 60893 tat-trade mark verbali “FRIGO S.A.” għal “impriżi ta’ manifattura u produzzjoni tal-ġelat u prodotti mill-ħalib”
   
      Deċiżjoni tad-Diviżjoni tal-Oppożizzjoni: Oppożizzjoni miċħuda
   
      Deċiżjoni tal-Bord tal-Appell: Appell miċħud
   
      Motivi invokati: Ksur tar-Regola 19(2)(a)(ii) tar-Regolament tal-Kunsill (KE) Nru 2868/95, peress li l-Bord tal-Appell qies b’mod żbaljat li r-rikorrenti ma ppreżentatx il-provi kollha neċessarji tal-eżistenza, tal-validità u tal-iskop tal-protezzjoni tat-trade mark preċedenti tagħha li fuqha kienet ibbażata l-oppożizzjoni; ksur tar-Regola 19(3) flimkien mar-Regola 98(1) tar-Regolament tal-Kunsill (KE) Nru 2868/95, peress li l-Bord tal-Appell ikkunsidra b’mod żbaljat li t-traduzzjonijiet ippreżentati mir-rikorrenti ma kienux suffiċjentement ċari u strutturati.